ՀԱՎԵԼՎԱԾ

Եվրասիական տնտեսական հանձնաժողովի կոլեգիայի  
2015 թվականի մարտի 24-ի   
թիվ 21 որոշման

ՓՈՓՈԽՈՒԹՅՈՒՆՆԵՐ

Եվրասիական տնտեսական հանձնաժողովի կոլեգիայի 2013 թվականի դեկտեմբերի 2-ի թիվ 283 որոշման մեջ կատարվող

1. Անվանման մեջ «Մաքսային միության սահմանին» բառերը փոխարինել «Եվրասիական տնտեսական միության սահմանին» բառերով։

2. Նախաբանում ««Եվրասիական տնտեսական հանձնաժողովի մասին» 2011 թվականի նոյեմբերի 18-ի պայմանագրի 19-րդ հոդվածին համապատասխան» բառերը հանել։

3. 1-ին կետում «Մաքսային միության» բառերը փոխարինել «Եվրասիական տնտեսական միության» բառերով։

4. 2-րդ կետը շարադրել հետևյալ խմբագրությամբ.

«2. Հաստատել կից ներկայացվող՝

Եվրասիական տնտեսական միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի մասին հիմնադրույթը.

Եվրասիական տնտեսական միության անդամ պետությունների գործադիր իշխանության մարմինների ցանկը, որոնց լիազորված ներկայացուցիչները ներառվում են Եվրասիական տնտեսական միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի կազմում։»։

5. Նշված Որոշմամբ հաստատված՝ Մաքսային միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի մասին հիմնադրույթում՝

ա) անվանման մեջ «Մաքսային միության» բառերը փոխարինել «Եվրասիական տնտեսական միության» բառերով.

բ) 1–ին կետը շարադրել հետևյալ խմբագրությամբ.

«1. Եվրասիական տնտեսական միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեն (այսուհետ` Կոմիտե) ստեղծվում է Եվրասիական տնտեսական հանձնաժողովի կոլեգիային առընթեր (այսուհետ` Հանձնաժողով)։

Կոմիտեն խորհրդատվական մարմին է, որը Հանձնաժողովի կոլեգիայի համար առաջարկների մշակում է իրականացնում Եվրասիական տնտեսական միության անդամ պետությունների գործադիր իշխանության մարմինների փոխգործակցության հարցերով, որոնք Եվրասիական տնտեսական միության մաքսային սահմանին հսկիչ գործառույթներ են իրականացնում և ներառված են Եվրասիական տնտեսական միության անդամ պետությունների գործադիր իշխանության մարմինների ցանկում, որոնց լիազորված ներկայացուցիչներն ընդգրկված են Եվրասիական տնտեսական միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի կազմում՝ հաստատված Եվրասիական տնտեսական հանձնաժողովի կոլեգիայի 2013 թվականի դեկտեմբերի 2-ի թիվ 283 որոշմամբ (այսուհետ համապատասխանաբար՝ հսկիչ մարմիններ, անդամ պետություններ), Եվրասիական տնտեսական միության մաքսային սահմանով ապրանքների և տրանսպորտային միջոցների տեղափոխման վայրերում ենթակառուցվածքների և տեխնոլոգիաների զարգացման հարցերով (այսուհետ՝ տեղափոխման վայրեր), որոնց հիման վրա Հանձնաժողովի կոլեգիան որոշումներ է ընդունում իր իրավասության սահմաններում։».

գ) 10–րդ կետը շարադրել հետևյալ խմբագրությամբ.

«10. Հանձնաժողովն իր գործունեության մեջ առաջնորդվում է «Եվրասիական տնտեսական միության մասին» 2014 թվականի մայիսի 29–ի պայմանագրով, Եվրասիական տնտեսական միության իրավունքի մաս կազմող միջազգային պայմանագրերով և ակտերով, ինչպես նաև սույն Հիմնադրույթով։».

դ) 11-րդ կետում «Մաքսային միության և Միասնական տնտեսական տարածքի իրավապայմանագրային հիմքը ձևավորող միջազգային պայմանագրերով և Եվրասիական տնտեսական բարձրագույն խորհրդի որոշումներով» բառերը փոխարինել «Եվրասիական տնտեսական միության իրավունքի մաս կազմող միջազգային պայմանագրերով և ակտերով» բառերով.

ե) 12-րդ կետի «թ» ենթակետում «Մաքսային միության» բառերը փոխարինել «Եվրասիական տնտեսական միության» բառերով։

6. Մաքսային միության և Միասնական տնտեսական տարածքի անդամ պետությունների գործադիր իշխանության մարմինների անվանացանկում, որոնց լիազորված ներկայացուցիչները ներառվում են Մաքսային միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի կազմում՝ հաստատված նշված Որոշմամբ, «Մաքսային միության և Միասնական տնտեսական տարածքի» բառերը փոխարինել «Եվրասիական տնտեսական միության» բառերով, «Մաքսային միության սահմանին» բառերը փոխարինել «Եվրասիական տնտեսական միության սահմանին» բառերով։